**Ministru kabineta noteikumu projekta**

 **“Grozījums Ministru kabineta 2010.gada 16.marta noteikumos Nr.257 “Noteikumi par kārtību, kādā Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm tiek nosūtītas izglītības iegūšanai, kā arī mācību izdevumu segšanas un atmaksāšanas kārtību””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Kārtību, kādā Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm tiek nosūtītas izglītības iegūšanai, kā arī mācību izdevumu segšanas un atmaksāšanas kārtību nosaka Ministru kabineta 2010.gada 16.marta noteikumi Nr.257 “Noteikumi par kārtību, kādā Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm tiek nosūtītas izglītības iegūšanai, kā arī mācību izdevumu segšanas un atmaksāšanas kārtību” (turpmāk – noteikumi Nr.257). Noteikumi Nr.257 paredz, ka amatpersonas ar speciālajām dienesta pakāpēm, tajā skaitā Valsts ugunsdzēsības un glābšanas dienesta amatpersonas ar speciālajām dienesta pakāpēm, var nosūtīt uz koledžu pirmā līmeņa profesionālās augstākās izglītības, arodizglītības vai profesionālās vidējās izglītības ieguvei, savukārt profesionālās tālākizglītības programmas apguvei var nosūtīt tikai uz Ieslodzījumu vietu pārvaldes mācību centru. Šobrīd Ministru kabineta 2006.gada 30.novembra noteikumu Nr.979 “Ugunsdrošības un civilās aizsardzības koledžas nolikums” 9.1. un 9.2.apakšpunktā noteikts, ka Ugunsdrošības un civilās aizsardzības koledžas uzdevumi ir sadarbībā ar Valsts ugunsdzēsības un glābšanas dienestu atbilstoši profesiju standartiem un valsts profesionālās izglītības standartiem izstrādāt profesionālas studiju programmas un organizēt to īstenošanu un sadarbībā ar Valsts ugunsdzēsības un glābšanas dienestu izstrādāt un īstenot profesionālās tālākizglītības un profesionālās pilnveides pro­grammas. Tādejādi Ugunsdrošības un civilās aizsardzības koledžai noteikts uzdevums sadarbībā ar Valsts ugunsdzēsības un glābšanas dienestu izstrādāt un īstenot profesionālās tālākizglītības un profesionālās pilnveides programmas. Ministru kabineta noteikumu projekta “Grozījums Ministru kabineta 2010.gada 16.marta noteikumos Nr.257 “Noteikumi par kārtību, kādā Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm tiek nosūtītas izglītības iegūšanai, kā arī mācību izdevumu segšanas un atmaksāšanas kārtību”” (turpmāk – noteikumu projekts) mērķis ir nodrošināt noteikumu Nr.257 un Ministru kabineta 2006.gada 30.novembra noteikumu Nr.979 “Ugunsdrošības un civilās aizsardzības koledžas nolikums” savstarpēju atbilstību. Līdz ar to Noteikumu projekts izstrādāts, lai precizētu noteikumu Nr.257 3.1.apakšpunktu, nodrošinot iespēju nosūtīt Valsts ugunsdzēsības un glābšanas dienesta amatpersonu ar speciālo dienesta pakāpi profesionālās tālākizglītības programmas apguvei uz Ugunsdrošības un civilās aizsardzības koledžu.  |
| 3. | Projekta izstrādē iesaistītās institūcijas | Valsts ugunsdzēsības un glābšanas dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Iekšlietu ministrijas sistēmas iestāžu amatpersonas ar speciālajām dienesta pakāpēm, kuras vēlas apgūt profesionālo tālākizglītības programmu apguvi par valsts budžeta līdzekļiem. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ugunsdzēsības un glābšanas dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. |
|  |  |  |
| 3. | Cita informācija | Nav. |

Anotācijas III, IV,V un VI sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I. Pētersone-Godmane

18.05.2016 13:39

552

Daudiša

dagnija.daudisa@vugd.gov.lv